CELEX: 32015R1396
Language: bg
Date: 2015-08-14 00:00:00
Title: Регламент за изпълнение (ЕС) 2015/1396 на Комисията от 14 август 2015 година за поправка на Регламент за изпълнение (ЕС) № 540/2011 по отношение на активното вещество Bacillus subtilis (Cohn 1872), щам QST 713, идентичен с щам AQ 713 (Текст от значение за ЕИП)

15.8.2015   
            
            
               BG
            
            
               Официален вестник на Европейския съюз
            
            
               L 216/1
            
         РЕГЛАМЕНТ ЗА ИЗПЪЛНЕНИЕ (ЕС) 2015/1396 НА КОМИСИЯТА
   от 14 август 2015 година
   за поправка на Регламент за изпълнение (ЕС) № 540/2011 по отношение на активното вещество Bacillus subtilis (Cohn 1872), щам QST 713, идентичен с щам AQ 713
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 78, параграф 3 от него,
   След консултация с Постоянния комитет по растенията, животните, храните и фуражите,
   като има предвид, че:
   
               (1)
            
            
               С Директива 2007/6/ЕО на Комисията (2) веществото Bacillus subtilis (Cohn 1872), щам QST 713, идентичен с щам AQ 713 (наричано по-долу Bacillus subtilis), беше включено като активно вещество в приложение I към Директива 91/414/ЕИО на Съвета (3) за употреба като фунгицид.
            
         
               (2)
            
            
               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕС) № 1107/2009 и са посочени в част А на приложението към Регламент за изпълнение (ЕС) № 540/2011 на Комисията (4).
            
         
               (3)
            
            
               На 22 януари 2015 г. Комисията беше уведомена от Нидерландия, че стопанският субект, по чието искане веществото Bacillus subtilis беше включено в приложение I към Директива 91/414/ЕИО, е поискал условията за употреба на посоченото вещество да включват и употребата като бактерицид срещу Erwinia amylovora (огнен пригор), която по погрешка е пропусната от списъка в приложение I към Директива 91/414/ЕИО.
            
         
               (4)
            
            
               Нидерландия прецени, че искането е обосновано.
            
         
               (5)
            
            
               Освен това употребата като бактерицид вече е оценена по време на процеса на одобряване на активното вещество Bacillus subtilis и също така попада в обхвата на доклада за преглед.
            
         
               (6)
            
            
               Поради това Регламент за изпълнение (ЕС) № 540/2011 следва да бъде съответно поправен,
            
         ПРИЕ НАСТОЯЩИЯ РЕГЛАМЕНТ:
   Член 1
   В част А, ред 138 от приложението към Регламент за изпълнение (ЕС) № 540/2011, част А от колоната „Специфични разпоредби“ се заменя със следното:
   
      „ЧАСТ А
      Може да бъде разрешена единствено употребата като фунгицид и бактерицид.“
   
   Член 2
   Настоящият регламент влиза в сила на седмия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 август 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Директива 2007/6/ЕО на Комисията от 14 февруари 2007 г. за изменение на Директива 91/414/ЕИО на Съвета за включване на метрафенон, Bacillus subtilis, спинозад и тиаметоксам като активни вещества (ОВ L 43, 15.2.2007 г., стр. 13).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).